Source: http://ugyvedforum.hu/cikkek/2019/01/iden-ot-joggyakorlat-elemzo-csoportot-allit-fel-a-kuria
Timestamp: 2019-12-12 04:06:56
Document Index: 1305710

Matched Legal Cases: ['Kúria ', 'Kúria\n', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ']

Idén öt joggyakorlat-elemző csoportot állít fel a Kúria | Ügyvédfórum - 2019.01.16
Idén öt joggyakorlat-elemző csoportot állít fel a Kúria
2019.01.16 | Szerkesztőség | Kiemelt, Hírek
A jogos védelem gyakorlati kérdéseit, a keresetlevél visszautasítására vezető okokat és a munkaviszonyban felvetődő érvénytelenséget is vizsgálják a Kúria idei joggyakorlat-elemző csoportjai. A szakértői grémiumok felállításáról a Kúria elnöke döntött.
Dr. Darák Péter felkérte a csoportok vezetőit hipotéziseik kidolgozására és az elemzői munkában részt vevők megnevezésére. A kutatásba bírák, a társ-hivatásrendek és a kapcsolódó tudományterületek képviselői vonhatók be. A szakmai vezetők a Kúria Teljes Ülésén ismertetik terveiket, amelyet áprilisban rendeznek meg – közölte a Kúria Sajtótitkársága.
2019-ben a Kúria az alábbi jogterületek bírósági gyakorlatát vizsgálja:
Vizsgálati tárgykör Csoport vezetője
A jogos védelem gyakorlati kérdései dr. Kónya István elnökhelyettes
A keresetlevél visszautasítására vezető okok vizsgálata dr. Orosz Árpád tanácselnök
A gondnokság alá helyezési perek bírósági gyakorlata dr. Baloginé dr. Faiszt Judit bíró
A gyógyulási (túlélési) esély csökkenésével (elvesztésével)
kapcsolatos ítélkezési gyakorlat vizsgálata dr. Döme Attila bíró
Az érvénytelenség a munkaviszonyban dr. Tánczos Rita bíró
Tavaly száznál is több javaslat érkezett a vizsgálati tárgykörökre vonatkozóan, a Kúria decemberben hallgatta meg a javaslattevőket. A bírósági joggyakorlat-elemző csoport feladata a bíróságok szervezetéről és igazgatásáról szóló törvény (Bszi.) értelmében az ítélkezési gyakorlat vizsgálata, bírósági döntések elemzése.
A vizsgálati tárgyköröket a Kúria elnöke határozza meg évente. A joggyakorlat-elemző csoport a vizsgálat eredményéről összefoglaló véleményt készít. E vélemények a Kúria honlapján is olvashatóak.
A joggyakorlat-elemző csoportok munkáját a Kúria Forum Sententiarum Curiae című tudományos igényű folyóirata kíséri figyelemmel.
Kié az Alkotmánybíróság? – teszi fel a kérdést egy alko...
Az OBT támogatja az OBH élére jelölt dr. Senyei György ...
Valóban elállt a fegyelmi kezdeményezésétől a törvénysz...
Dr. ﻿﻿Senyei György Barna lehet az OBH új elnöke
Dr. Varga Zs. Andrást választották a Velencei Bizottság...
Az igazságügyi bizottság támogatja Senyei György Barna ...
A technológiai fejlődés rengeteg kihívást tartogat a fi...
​A NAV nem fogja egyhamar kitölteni az ÁFA bevallást az...
Aggályos a felügyelt kapcsolattartás feltételrendszere
​Remélhetőleg nem lesz akadálya az új büntetőeljárási t...
Európa kiberbiztonságáért dolgozik az EP
BÜK dosszié 46: Keményen elítélte a "Kollégák a XXI. sz...
Módosult a Btk. a veronai buszbalesettel összefüggésben
USA Magyarország-kritika
A fizetési meghagyás rejtelmei
Az ügyvédi szolgáltatások jövője - izgalmas konferencia...
​Számos változást hoz a jövedéki szabályozásban az új t...